વર્તુળો એ જણાવ્યું કે ગુજરાતમાં મોદી રાજ વખતે વર્ષો સુધી બોર્ડ નિગમોમાં કાર્યકરો ની નિમણુંકો થઇ નહોતી. સુરેન્દ્ર પટેલ ઔડા ના ચેરમેન હતા તો તેમને ખસેડી લેવાયા હતા અને સત્તામંડળ કે બોર્ડ નિગમમાં કમલેશ પટેલની આજદિન સુધી એક જ જગ્યાએ નિમણુક છે. ભાજપ માં કેટલાય નેતાઓ વર્ષોથી કામ કરે છે એ આશાએ કે કોઈ બોર્ડ નિગમ કે ઔડા –ગુડા માં પદ મળશે. પરંતુ રૂપાણી સરકારે એવા નેતાઓ ની આશા પર નર્મદાનું આવેલું નવું પાણી ફેરવતા જાહેર કર્યું કે તમામ શહેરી ઓથોરીટી માં પાર્ટીના કોઈ નેતા નહિ પણ જે તે મહાનગરો ના મ્યુનિસીપલ કમિશ્નર ચેરમેન તરીકે ફરજ બજાવશે.